ڤلباڬاي كيمڤين دان قاعده ڤنچڬهن داده دجالنكن اوليه ڤيهق بركواس دالم مناڠني مسئله ترسبوت نامون ستاكت اين تيدق بڬيتو ممبواهكن حاصيل دان بادن ناسيونل نركوتا (BNN) ايندونيسيا مڠڠڬركن ترداڤت كيرا٢ انم جوتا ڤناڬيه داده دسلوروه ريڤوبليک ايت.
دأڠڬـركـن انتـارا 40 هـيـڠڬ 50 اورڠ دلاڤـوركـن منيـڠڬـل دنـيـا ستياڤ هاري عقيبة كتـاڬـيهن دان ڤڠمبيلن داده يڠ برلبيهن.
داتا ترسبوت چوكوڤ ممنيڠكن كڤالا ڤريسيدن جوكو ويدودو اتاو جوكووي يڠ سڤرتي تيدق داڤت مپمبوپيكن ككچيوانڽ دڠن اڤ يڠ برلاكو دنڬاراڽ.
بـلـيـاو جـلــس مـاره دان ڬـرم دڠـن مسئله يڠ دتيمبولكن اوليه داده ماله بلياو منڬسكن جک اوندڠ٢ نڬارا ايت ممبوليهكن ڤڠيدر داده دتيمبق بلياو اكن مڠارهكن ڤيهق بركواس بربوات دمكين.
ايت اداله كپاتان جوكووي يڠ ڤاليڠ تڬس مڠناي مسئله داده دنڬاراڽ دان بلياو تيدق برتولق انسور دڠن ڤڠيدر داده يڠ تله ‘ممبونوه’ سكيان باپق ڬينراسي مودا نڬارا اين.
سهوبوڠن ايت بلياو مڠيڠتكن سموا ڤـيـهـق تـرماسـوق دكـمـنـتـرين-كمنترين بركايتن ڤوليس ريڤوبليک ايندونيسيا (Polri)،ا BNN دان ڤـيـهـق٢ بـركـواس لايـن اونـتــوق تـروس مـمـبـورو سـرتـا منڠكـڤ ڤـارا ڤـڠـيـدر داده كران مـريک ڤرلو دحكوم سبرت-برتڽ.
“سـاي تـڬـسـكـن سـكـالـي لاڬـي كـڤـد سلوروه كتوا ڤوليس دايره دان سمواڽ سوڤايا كجر مريک (ڤڠيدر داده) تڠكڤ مـريـک اجـر مـريک هـنتم مريک. كالاو اوندڠ٢ ممبوليهكن تيمبق مريک.
“موجور اوندڠ٢ تيدق ممبوليهكن كالاو تيدق ساي ڤرينتهكن كتوا ڤوليس دان كتوا BNN منيمبق ڤڠيدر داده” اوجـرڽ سـمـاس بـراوچـڤ ڤـد مـجـلـيـس سمبوتن هاري انتي نركوتيكا انتارابڠسا دكوتا توا بارو٢ اين.
ايندونيسيا ملقساناكن حكومن تيمبق سمـڤـاي مـاتـي كـأتـس ڤـڠـيـدر داده يڠ تربوقتي برساله دان سهيڠڬ كيني دوا كومڤولن ڤڠيدر داده منجالني حكومن ترسبوت.
ڤد ماس اين ترداڤت كيرا٢ 130 اورڠ ڤنجنايه يڠ براد ددالم سناراي دحكوم ماتي دأيندونيسيا ماناكالا سبهاڬين بسر درڤـد مـريـک سـوده دتـاهـن لـبـيـه 10 تاهون.
منوروت جوكووي ڤڠيدر داده كيني سمـاكـيـن اكـتـيـف دان منمـوكـن قـاعـده بهارو اونتوق مڠليروكن ڤيهق بركواس ترماسوق مڠڬوناكن وانيتا سباڬاي ڤمباوا داده.
“ماله اد قاعده بارو دالم ڤپلودوڤن داده كـدالــم مـايـنـن كـانـق٢، دالـم كـاكـي ڤلسو دان لاين-لاينڽ.
“سموا اين هاروس دهنتيكن دان تيدق بوليه دبياركن لاڬي. كيت تڬسكن ڤرڠ ملاون داده دأيندونيسيا” كاتاڽ.
سهوبوڠن ايت جوكووي ممينتا سموا ڤيهق ترماسوق دڤاسنترين (سكوله ڤوندوق) اونيۏرسيتي كمنترين دان ڤيهق بركواس تمڤتن (PBT) سوڤايا مماينكن ڤرانن لبيه بركسن اونتوق ممبنترس ڤڠيدرن داده.
“كـروڬـين دأڠـڬـركـن كـيـرا٢ RP63 تريليون (19 جوتا) يڠ مليڤوتي كروڬين عقيبة ڤربلنجان اونتوق داده دان اوبتن ترلارڠ كوس ڤراوبتن دان ڤموليهن بارڠ٢ يڠ دچوري دان لاين٢ لاڬي” كاتاڽ.
جوكووي منڬسكن ايندونيسيا تيدق بوليه دجاديكن سباڬاي لالوان ڤڠيدرن دان ڤـرداڬـڠـن داده اڤـاتـه لاڬـي بـاڬـاي تمڤت ڤڠحاصيلـن بارڠ٢ حرام ايت.
جوكووي ڤرڠي داده هابيس-هابيسن
مـسئـلـه داده سمـاكـيـن ممـبيمبڠكن ايـنـدونـيـسـيـا سهـيـڠڬ مـمـقـسـا كراجان مڠيشتهاركن كـريـسيس داده دريڤـوبليک ايت.
ڤلباڬاي كيمڤين دان قاعده ڤنچڬهن داده دجالنكن اوليه ڤيهق بركواس دالم مناڠني مسئله ترسبوت نامون ستاكت اين تيدق بڬيتو ممبواهكن حاصيل دان بادن ناسيونل نركوتا (BNN) ايندونيسيا مڠڠڬركن ترداڤت كيرا٢ انم جوتا ڤناڬيه داده دسلوروه ريڤوبليک ايت.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab ace_Arab bjn_Arab bjn_Arab ace_Arab bjn_Arab